LEHDISTÖTIEDOTE  
**Tekoälyä (AI) käyttävät verkkosivustot tuovat uutta kilpailuetua B2B-asiakkaille**

**Ruotsalainen digitaalinen toimisto Petra tarjoaa nyt myös Suomessa personoituja digitaalisia käyttäjäkokemuksia**

Yrityksillä on verkkosivustoillaan usein paljon tuote- ja ratkaisutietoa, minkä vuoksi tiedon löytäminen nopeasti on monille verkkokävijöille haasteellista. Tekoälyn avulla B2B-yritykset pystyvät tekemään verkkosivustoistaan kohderyhmille personoituja ja sisällöltään kohdennetumpia.

Tekoälyn takana oleva analytiikka mahdollistaa sisältöjen nostojen automatisoinnin. Digitaalisten markkinointipalvelujen tuottajat ovat aina olleet edelläkävijöitä tekoälyn ja koneoppimisen hyödyntämisessä. Kohdennettu Google-mainonta tai automaattinen kuvien luokittelu hakukoneilla ovat hyviä esimerkkejä siitä, mitä tekoälyllä voidaan saavuttaa. Nyt tekoäly vie analytiikan, verkkosivustojen kohdentamisen ja yksilöllistäminen kokonaan uudelle tasolle.

”Muutama vuosi sitten kuuli usein sanottavan, että ruotsalaiset yritykset olivat digitalisaation kärjessä Pohjoismaissa”, sanoo Petran toimitusjohtaja Ulf Vanselius. ”Koska Petra toimii kaikkialla Pohjoismaissa tiivissä yhteistyössä suurten teollisuusyritysten kuten Stora Enson ja SSAB:n kanssa, olemme voineet seurata eri maiden digitalisoinnin kehittymistä. Jos katsomme digitaalisen markkinoinnin kenttää, mielestäni Suomi on nyt alan kärkimaa. Suomalaiset yritykset pilotoivat uusia ideoita, kokeilevat uutta tekniikkaa ja hyödyntävät palvelumuotoilua uusien ratkaisujen luomisessa”, Vanselius toteaa.

Tammikuusta 2019 alkaen Petra on läsnä Suomen markkinoilla. ”Olemme erittäin tyytyväisiä, että pystymme parantamaan tukeamme suomalaisille yrityksille ja vauhdittamaan digitaalisen markkinoinnin kehitystä”, Ulf Vanselius toteaa.

Petran maajohtaja Kimmo Kanerva on aikaisemmin vastannut Rautaruukin ja SSAB:n Digital & CRM -yksiköstä. Kanerva on vienyt laaja-alaisesti läpi digitaalisten asiakaspalveluiden muutosta.

Katso lisätietoja osoitteesta [www.petra.agency/fi](http://www.petra.agency.fi) tai ota yhteyttä Kimmo Kanervaan, puh. +358 50 314 3041 tai sähköposti [kimmo@petra.agency](mailto:kimmo@petra.agency) tai toimitusjohtaja Ulf Vanselius, puh. +46 705 163370 tai sähköposti [Ulf@pyramid.se](mailto:ulf@pyramid.se)

*Digitaalinen toimisto Petra kehittää liiketoimintaratkaisuja verkkoon, sosiaaliseen mediaan ja mobiilisovelluksiin. Petra toimii johtavien verkkoalustojen, esim. Sitecore ja Episerver, yhteistyökumppanina. Petra on yritysten Pyramid ja Graal sisaryritys. Konsernin asiakkaisiin kuuluvat Alfa Laval, Bosch Rexroth, Bring, Cargotec, Enfo, Hiab, Post Norway, SSAB, Sandvik, Stora Enso, Sulzer, Tetra Pak, Tibnor ja Valmet.*